Document ID: 32002R0265

Komission asetus (EY) N:o 265/2002,
annettu 13 päivänä helmikuuta 2002,
neuvoston asetuksen (ETY) N:o 2204/90 soveltamista koskevista yksityiskohtaisista säännöistä annetun asetuksen (ETY) N:o 2742/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta 24 päivänä heinäkuuta 1990 annetun neuvoston asetuksen (ETY) N:o 2204/90(1), sellaisena kuin se on muutettuna asetuksella (EY) N:o 2583/2001(2), ja erityisesti sen 5 artiklan,
sekä katsoo seuraavaa:
(1) Asetuksen (ETY) N:o 2204/90 3 artiklan 3 kohdassa säädetään seuraamuksesta, jota sovelletaan juustonvalmistukseen luvatta käytettyjen kaseiinien tai kaseinaattien osalta. Yhteisön seuraamus on 110 prosenttia 100:aan kilogrammaan kaseiineja tai kaseinaatteja tarvittavan rasvattoman maidon arvon, joka perustuu rasvattoman maitojauheen markkinahintaan, sekä kaseiinien ja kaseinaattien markkinahinnan välisestä erotuksesta.
(2) Komission asetuksen (ETY) N:o 2742/90(3), sellaisena kuin se on viimeksi muutettuna asetuksella (EY) N:o 78/96(4), 4 artiklan 1 kohdassa vahvistetaan juustonvalmistukseen luvatta käytetyistä kaseiini- ja kaseinaattimääristä perittäväksi summaksi 183 euroa 100:aa kilogrammaa kohden ottaen huomioon vuoden 1995 toisen vuosineljänneksen aikana todetut kaseiinien ja kaseinaattien markkinahinnat. Rasvattoman maitojauheen sekä kaseiinien ja kaseinaattien vuoden 2001 viimeisen vuosineljänneksen aikana todetut markkinahinnat huomioon ottaen tätä summaa olisi alennettava.
(3) Vuoden 2001 viimeisen vuosineljänneksen aikana todetut markkinahinnat olivat rasvattoman maitojauheen osalta 206,96 euroa 100 kilogrammalta ja kaseiinien ja kaseinaattien osalta 562,00 euroa 100 kilogrammalta.
(4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2742/90 4 artiklan 1 kohta seuraavasti: "1. Ottaen huomioon vuoden 2001 viimeisen vuosineljänneksen aikana todetut rasvattoman maitojauheen sekä kaseiinien ja kaseinaattien markkinahinnat, asetuksen (ETY) N:o 2204/90 3 artiklan 3 kohdan soveltamisesta johtuva summa on 65,00 euroa 100:aa kilogrammaa kaseiineja ja/tai kaseinaatteja kohden."
2 artikla
Tämä asetus tulee voimaan viidentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä helmikuuta 2002.

Labels: 2
17
19